WICE แรลลี่ยาว! บวกอีก 6% “ออลไทม์ไฮต่อ” รับค่าระวางตู้สินค้ายืนสูงถึงกลางปี 65
WICE แรลลี่ยาว! บวกอีก 6% “ออลไทม์ไฮต่อเนื่อง” รับค่าระวางเรือตู้สินค้ายืนสูงถึงกลางปี 65 พร้อมจับตางบ Q4/64 นิวไฮ แนะซื้อเป้า 22.10 บาท
WICE แรลลี่ยาว! บวกอีก 6% “ออลไทม์ไฮต่อเนื่อง” รับค่าระวางตู้สินค้ายืนสูงถึงกลางปี 65 พร้อมจับตางบ Q4/64 นิวไฮ แนะซื้อเป้า 22.10 บาท
22 ธ.ค. 2564

ผู้สื่อข่าวรายงานว่า วันนี้(22 ธ.ค.64)ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ณ เวลา 10:19 น. อยู่ที่ระดับ 18.90 บาท บวก 1.10 บาท หรือ 6.18% สูงสุดที่ระดับ 19.20 บาท ต่ำสุดที่ระดับ 17.90 บาท ด้วยมูลค่าการซื้อขาย 126.99 ล้านบาท ราคาหุ้นสูงสูดตั้งแต่เข้าตลาดเมื่อวันที่ 28 ก.ค.2558

ด้านบล.เมย์แบงก์ (ประเทศไทย) ระบุในบทวิเคราะห์ฯแนะนำ “ซื้อ” พร้อมทั้งปรับประมาณการกำไรปี 65 ขึ้น 26.7% เป็น 578 ล้านบาท เพิ่มขึ้น 10.7% จากปีก่อน ได้ราคาเหมาะสมใหม่ 22.10 บาท/ หุ้น อิง P/E เฉลี่ย 4 ปีที่ 25.0 เท่า
ทั้งนี้ กำไรในไตรมาส 3/64 ทำสถิติใหม่และสูงกว่าคาด 15% ค่าระวางเรือตู้สินค้ายังคงยืนสูงต่อ ซึ่งผู้ประกอบการหลายรายให้ความเห็นตรงกันว่าจะลากยาวไปอย่างน้อยกลางปีหน้า ขณะที่ธุรกิจขนส่งสินค้าข้ามพรมแดน WICE โดดเด่นที่สุดในกลุ่มก็กำลังจะทิ้งห่างออกไปอีกด้วยบริการ Road-Rail เชื่อมอาเซียนกับจีน ซึ่งพิจารณาแล้วเชื่อว่าจะได้รับการตอบรับที่ดีมากจากลูกค้า จึงมองว่าทิศทาง WICE จะยังคงสดใสต่อในปี 65
พร้อมกันนี้ ด้วยอัตราค่าระวางเรือตู้สินค้ายังยืนสูงยาวต่อเนื่อง และรายได้จากการขนส่งทางทะเลยังสูงถึง 56% ของรายได้รวม จึงเชื่อว่า WICE จะรายงานกำไรไตรมาส 4/64 ที่ 167 ล้านบาท โต 3.2% จากไตรมาสก่อน และเพิ่มขึ้น 180.5% เทียบกับปีก่อนหน้าเป็นสถิติใหม่อีกครั้ง